|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 126  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 126  тел. (269) 2-20-48, факс (269) 2-23-02,  E-mail: consiliul@hincesti.md |

**D E C I Z I E**

**mun. Hînceşti**

din 24 decembrie 2020 nr.06/08

**Cu privire la efectuarea unor**

**modificări şi completări în bugetul**

**raional pentru anul 2020**

În conformitate cu prevederile art. 28 din Legea privind finanțele publice locale, nr. 397-XV din 16.10.2003, Legii privind finanțele publice şi responsabilității bugetar-fiscale, nr.181 din 25.07.2014 şi ținând cont de necesitatea efectuării unor modificări în bugetul raional aprobat pentru anul 2020, pentru acoperirea cheltuielilor de importanță publică, nepreconizate în componența alocațiilor bugetare aprobate în bugetul raional pentru anul 2020, precum și în scopul asigurării utilizării fondurilor publice în mod legal, transparent, economic și eficient, în temeiul prevederilor art. 43 și 46 din Legea privind administrația publică locală nr. 436 - XVI din 28.12.2006, Consiliul Raional Hînceşti, **DECIDE:**

1. Se aprobă diminuarea planului la partea de venituri,capitolul „Transferuri

primite intre bugetul de stat si bugetele locale”, Cod ECO 191320 „Transferuri capitale primite cu destinație specială între institutiile bugetului de stat și instituțiile bugetelor locale de nivelul II” în volum de 96497 lei precizate ca mijloace returnate prin intermediul Agenției pentru Eficiență Energetică în cadrul implementării Proiectului de Eficiență Energetică „Lucrări de termoizolare a fațadelor” , Gimnaziului „C.Tănase” s.Nemțeni, în legătură cu faptul că, nu au fost înlăturate obiecțiile menționate de către Agenția pentru Eficiență Energetică.

1. **Se modifică decizia Consiliului Raional nr. 03/07 din 24.12. 2019 „Cu privire**

**la aprobarea bugetului raional Hîncești pentru anul 2020 în a doua lectură”:**

2.1 pct.2.7, anexa nr.6, poziția 39,Complexul educațional gimnaziu-grădiniță Cotul Morii, suma „2158,2 mii lei” se substituie cu suma „2016,4 mii lei”, iar diferența sumei de „141,8 mii lei” se redistribuie pentru cheltuieli de personal, după cum urmează:

* Gimnaziul „Anton Bunduchi”, Buteni – 58,1 mii lei;
* Gimnaziul „Alexandru Donici”, Ciuciuleni – 50,6 mii lei;
* Gimnaziul grădiniță Cărpineni din s Cărpineni – 33,1 mii lei.

2.2 pct.2.1.2, anexa nr.8, poziția 1, Direcție Învățămînt, cheltuieli pentru retribuirea muncii, suma „1149,7 mii lei” se substituie cu suma „1146,2 mii lei”, iar diferența sumei de „3,5 mii lei” se redistribuie GM Drăgușenii Noi pentru cheltuieli de personal .

2.3 La punctul2.11, anexa nr.10, capitolul „*Cultură,sport,tineret,culte și odihnă*” sintagma „Colective populare” cifrele „3105,5 mii lei” se substituie cu cifrele „mii lei”, iar diferența sumei de 3048,8 mii lei se redirecționează în felul următor:

2.3.1 poziția Direcția Cultură și Turism, Școli de muzică și arte plastice pentru acoperirea cheltuielilor de personal 56,7 mii lei, inclusiv:

* Școala de arte „T.Bătrînu” mun.Hînceşti – 56,7 mii lei.

2.4 La punctul 2.13, anexa nr.12 cu modificări și completări, pct.15, sintagma „Drum L 523 acces spre s.Pereni” suma de „1259,1 mii lei” se substituie cu ”suma 1201,2 mii lei”, iar diferența sumei de 57,9 mii lei se redistribuie pentru procurarea materialelor de construcție a drumurilor.

2.5 La punctul2.11, anexa nr.10, capitolul „*Protecție socială*”, sintagma „Centrul de plasament pentru persoane vîrstnice din satul Nemțeni” cifrele „1312,9 mii lei” se substituie cu cifrele „ 1252,8 mii lei”, diferența sumei în volum de 60,1 mii lei se redistribuie Aparatului Președintelui, pentru servicii de estimare a costurilor pentru lucrările ce urmează a fi efectuate la construcția sălii polivalente din min. Hîncești *–* 60,1 mii lei.

**3. Se modifică decizia Consiliului Raional nr. 04/03 din 04.09. 2020 „Cu privire la efectuarea unor modificări și completări în bugetul raional pentru anul 2020”.**

**3.1** *la pct.4.11,*Se aprobă redistribuirea alocațiilor centralizate în bugetul raional la capitolul „*Învățămînt*” pentru anul 2020 în sumă de 365,1 mii lei, care sunt repartizate în felul următor:

* Gimnaziul „Constantin Tănase”, Nemțeni – 98,0 mii lei, pentru reparația capitală;
* Gimnaziul Onești – 220,0 mii lei, reparația capitală a cazangeriei;
* Gimnaziul „Anton Bunduchi”, Buteni – 23,0 mii lei, pentru reparația capitală sălii de sport ( electricitatea);

- Scoala Primara-Gradinita Firladeni – 24,1 mii lei, pentru asigurarea instituției cu apă potabilă ( procurarea filtrelor).

4. În conformitate cu Hotărîrea Guvernului nr.895 din 14.12.2020 se aprobă majorarea planului la partea de venituri la capitolul „Transferuri curente primite cu destinație specială între bugetul de stat şi bugetele locale de nivelul II” Cod ECO 191112 „Transferuri curente primite cu destinație specială între bugetul de stat şi bugetele locale de nivelul II pentru asigurarea și asistența socială” cu 512,0 mii lei alocate din contul mijloacelor financiare a fondului de rezervă al Guvernului, pentru finanțarea cheltuielilor legate de acordarea indemnizațiilor unice personalului medical infectat cu COVID – 19, precum și altor angajați care au contractat infecția COVID – 19 în timpul exercitării atribuțiilor de serviciu.

5. Direcția Generală Finanţe (dna Galina ERHAN) va monitoriza executarea modificărilor respective în bugetul raional pentru anul 2020, în conformitate cu prevederile legislației în vigoare.

6. Controlul executării prezentei decizii se pune în sarcina Președintelui raionului Hîncești.

**Preşedintele ședinței: Anatolie LOGHIN**

**Contrasemnează:**

**Secretarul Consiliului Raional Hînceşti Elena MORARU TOMA**

**Șeful Direcției Generale Finanţe Hînceşti Galina ERHAN**

**Șeful Direcției Învățământ Valentina TONU**